Mimosa Willamo

Mimosa Helena Willamo (s. 9. marraskuuta 1994 Helsinki) on suomalainen Jussi-palkittu näyttelijä. Hän syntyi kaksikieliseen espoolaisperheeseen, ja hän on tehnyt rooleja sekä suomeksi että ruotsiksi.

Willamo tunnetaan muun muassa rooleistaan elokuvissa Päin seinää (2014), Bodom (2016), Teit meistä kauniin (2016), Aurora (2019) ja Elvis & Onerva (2019) sekä komediasarjassa Erinomanlaiset (2016). Hänet palkittiin parhaan naissivuosan Jussilla roolistaan elokuvasta Päin seinää sekä parhaan naispääosan Jussilla roolistaan elokuvassa Aurora.

Willamo on saanut lisäksi roolistaan Bodom-elokuvassa parhaan naisnäyttelijän palkinnon Screamfest-kauhuelokuvafestivaaleilla Los Angelesissa Yhdysvalloissa vuonna 2016. Bodom-roolistaan Willamo oli ehdolla myös parhaan naispääosan Jussin saajaksi.

Vuonna 2014 Me Naiset -lehdessä Willamoa kutsuttiin kotimaisen elokuvan uudeksi tähdeksi. Willamo on näyttelemisen ohella työskennellyt myös koulunkäyntiavustajana sekä aiemmin Ylen lastenohjelmien juontajana ja käsikirjoittajana. Willamo kirjoitti Kallion lukiosta ylioppilaaksi vuonna 2013.

Maaliskuussa 2018 Willamolta julkaistiin single All on My Own nimellä ”Salla”. Kappale on osa HasBeen-sarjan soundtrackia, ja sen ovat tehneet Iisa Pajula, Elias Gould, Noah Kin ja Minna Koivisto.

Willamo näyttelee nimiroolia Miia Tervon ohjaamassa romanttisessa komediaelokuvassa Aurora, joka sai ensi-iltansa tammikuussa 2019 Göteborgin elokuvajuhlien avauselokuvana. Willamo palkittiin roolistaan parhaan naispääosan Jussilla.Jussi-palkinnot on nyt jaettu – katso lista vuoden 2020 voittajista!

Hänellä on rooli myös Roba-poliisisarjan neljännellä kaudella ja vuonna 2021 ensi-iltansa saaneissa elokuvissa Peruna ja Veden vartija.

Willamo osallistui yhdessä isänsä Patrick Willamon kanssa Amazing Raze Suomen toiselle tuotantokaudelle vuonna 2024 sijoittuen kilpailussa toisiksi.

Yksityiselämä
Willamo asuu Helsingissä puolisonsa näyttelijä Ville Hilskan kanssa.

 Filmografia 
Elokuvat Vuosi Elokuva Rooli2014  Päin seinää  Takku Kurhinen  2016  Bodom  Nora Teit meistä kauniin  Amanda Gaynor2018  Swingers  Milla 2019  Aurora  Aurora Elvis & Onerva Onerva 2021  Peruna  kaksonen Veden vartija  Sanja2022  Kiljuset!  äiti Kiljunen 2023  Sisu  Aino

Televisio- ja nettisarjat Vuosi Sarja Rooli 2010–2011  Marja Tyrnin Joulushow  tonttutyttö 2016  Erinomanlaiset  Kiira 2016–2017  Lola ylösalaisin  Ca Bäck 2017  Karma  Allu 2018–  Karppi  Henna Honkasuo 2018  Pirjo  Annika 2018–2019  HasBeen  Salla 2019–2021  Roba  Heidi Salonen2019  Kylppärikaverit  Lo Aallonmurtaja  Olli2020  Hotel Swan Helsinki  Alisa Valli Syke  Martina Roslund Hellström: Box 21  Mariana Hermansson Paras vuosi ikinä  Anni2021  Karuselli  useita rooleja Modernit miehet  Oona 2024  Murha Hangossa  Vera Waara 2025  Parantaja  Roosa Leino

 Dubbaukset 

 Lähteet 

Luokka:Suomalaiset elokuvanäyttelijät
Luokka:Suomalaiset televisionäyttelijät
Luokka:Jussi-palkinnon saajat
Luokka:Vuonna 1994 syntyneet
Luokka:Elävät henkilöt